فرانسه جمهور باشلیغی امانوئل مکرون؛
BFMTV -  Mediapart  تامانیدن جانلی روشده یایینلنگن پروگرامده ژورنالیستلرنینگ سواللریگه جواب قیتردی.
مکرون، اولکه ده مسلمانلر و حجاب توغریسیده گی بیر سوالگه جواب اوله راق، اسلام دینی نینگ مهاجرت باعث فرانسه ده ییره ییب بارگن لیگینی ایتدی.
خوددی شو کونده 4،5 – 6 ملیون مسلمان فرانسه تبعه سی موجود ایکن لیگینی تیلگه آلیب؛
"بو دین اوچون فرانسه ده ینگی لیک دیب ایتیش ممکن. تاریخ بوییچه فرانسه نینگ کتولیک، پروتستان و یهودی لیک بیلن مناسبتی بولگن ایدی. انچه وطنداشیمیز بو مسلمانلیکدن قورقماقده. بیرلیک، بیردملیک ایچیده بولیش اوچون، دین و اعتقاد ایرکین لیگینی قبول قیلیب آلیشیمیز کیره ک" دیدی.
فرانسه دولت رهبری، بو قورقیش گه باعث بولگن افراطی آقیملرنینگ ایسه حقیقی اسلام ایمس ایکنینی قید ایتدی.
حجابلی بیر عیال بیلن روپرو بولگنده نیمه احساس قیله سیز؟ دیگن سوالگه جواب اوله راق، "حرمت قیله من" دیب جواب بیردی.
مکرون فرانسه ده بولرگه حرمت قیلینیشی کیره ک لیگینی ایتدی.
مکرون، فرانسه ده حجاب نی منع قیله دیگن بیر قانون نینگ کیلتیریلیشی گه طرفدار ایمس ایکن لیگینی معلوم قیلیب، اسلام دینی بیلن عنعنوی فرانسه حیات طرزی نینگ تورلی لیگی گه تماس قیلدی.
امانوئل مکرون، فرانسه ده بیر مدت تارتیشووگه باعث بولگن حجابلی آنه لرنینگ باله لری بیلن مکتب کیزمه لری و فعالیت لریگه اشتراک ایتیشلری بیلن علاقه لی اوله راق، "اگر بولر مکتب پرسونلی بولمسه لر، حجاب قیلیشلری ممکن. چونکه مکتب لائک دیر، جمعیت لائک ایمس دیر" دیدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
